ການກ່າວຫາ ຄັ້ງໃໝ່ ກ່ຽວກັບ ການລວນລາມ ທາງເພດ ໂດຍກຳລັງ ສປຊ ຢູ່ ອາຟຣິກາກາງ
ການລວນລາມເຫລົ່ານີ້ ເກີດຂຶ້ນລະຫວ່າງ ປີ 2013 ແລະ 2015 ໃນເຂດເມືອງກີໂມ ສາທາລະນະລັດ ອາຟຣິກາກາງ ແລະພົວພັນກັບ ກຳລັງ ສປຊ ແລະບໍ່ແມ່ນ ສປຊ.
ອົງການສະຫະປະຊາຊາດກ່າວວ່າ ຕົນກຳລັງສືບສວນ ການກ່າວ ຫາຄັ້ງໃໝ່ທີ່ໄດ້ສ້າງຄວາມກັງວົນໃຈເປັນທີ່ສຸດກ່ຽວກັບການສວຍ ໃຊ້ ແລະລ່ວງລະເມີດທາງເພດ ໂດຍກຳລັງຮັກສາສັນຕິພາບ ຢູ່ທີ່ ສາທາລະນະລັດອາຟຣິກາກາງ ການລ່ວງລະເມີດ ທີ່ລາຍງານໃຫ້ອົງການສະຫະປະຊາຊາດຊາບ ໂດຍກຸ່ມໃຫ້ການສະໜັບສະໜຸນທີ່ມີສຳນັກງານຢູ່ໃນສະຫະລັດທີ່ ມີຊື່ວ່າ ອົງການຊ່ອຍເຫລືອລ້າ ໃນການປຸກລະດົມຕໍ່ຕ້ານການກະ ທຳຜິດຂອງກຳລັງຮັກສາສັນຕິພາບສະຫະປະຊາຊາດ ຫຼື AIDS- ປີ 2013 ຫາ 2015 ໃນເຂດເມືອງ Kemo ໂດຍມີການພົວພັນກັບ ພວກເຈົ້າໜ້າທີ່ສະຫະປະຊາຊາດ ແລະບໍ່ແມ່ນສະຫະປະຊາຊາດຕະຫລອດທັງກຸ່ມກຳລັງ ປະກອບອາວຸດໃນເຂດທ້ອງຖິ່ນນຳດ້ວຍ ຄະນະສືບສວນຂອງອົງການສະຫະປະຊາຊາດກ່າວວ່າ ກຳລັງຮັກສາສັນຕິພາບທີ່ມີການ ພົວພັນ ແມ່ນມາຈາກ ບູຣຸນດີ ແລະກາບົງ ກຳລັງຮັກສາສັນຕິພາບເຫລົ່ານີ້ ໄດ້ຖືກກັກໄວ້ ໃຫ້ຢູ່ແຕ່ໃນຄ້າຍ ໃນຂະນະທີ່ການສືບສວນກຳລັງດຳເນີນຢູ່ ນອກນັ້ນ ຍັງມີການກ່າວຫາຕໍ່ກອງກຳລັງ Sangaris ຂອງຝຣັ່ງ ຢູ່ໃນບໍລິເວນ ດຽວກັນນີ້ ການປຸກລະດົມຕໍ່ຕ້ານການກະທຳຜິດຂອງກຳລັງຮັກສາສັນຕິພາບສະຫະປະຊາ ຊາດ ຫຼື Code Blue Campaign ກ່າວວ່າ ການລະເມີດດັ່ງກ່າວນີ້ແມ່ນພົວພັນກັບພວກຍິງສາວ ຢ່າງໜ້ອຍ 98 ຄົນຮວມທັງການກ່າວຫາກ່ຽວກັບການມີເພດສຳພັນກັບພວກສັດນຳດ້ວຍ